Ռուբեն Վինագրե

**Ռուբեն Գոնսալու դա Սիլվա Նասիմենտու Վինագրե** (,), պորտուգալացի ֆուտբոլիստ, «Սպորտինգ» ակումբի ձախ պաշտպան, վարձավճարով հանդես է եկել «Լեգիա» ակումբում:

## Ակումբային կարիերա
Լիսաբոնի «Սպորտինգի» սան է։ 2015 թվականի ամռանը տեղափոխվել է «Մոնակո» ֆուտբոլային ակումբի ակադեմիա, որի հետ մեկ տարի անց կնքել է մասնագիտական պայմանագիր։

2016 թվականի օգոստոսին վարձավճարով խաղային պրակտիկա ստանալու համար պետք է տեղափոխվեր Կոիմբրայի «Ակադեմիկա» ակումբ, սակայն ՖԻՖԱ-ն, որի հավանությունն էր անհրաժեշտ, քանի որ ֆուտբոլիստի 18 տարին չէր լրացել, հրաժարվել է գրանցել գործարքը, անհաջող բողոքարկումից հետո վերադարձել է «Մոնակո»։

2017 թվականի հունիսին հնգամյա պայմանագիր է կնքել «Մոնակոյի» հետ, այնուհետև վարձավճարով տեղափոխվել է անգլիական «Վուլվերհեմփտոն Ուոնդերերս» ակումբ։ 2017 թվականի օգոստոսի 8-ին նորամուտն է նշել պրոֆեսիոնալ ֆուտբոլում․ «Յովիլ Թաուն» ակումբի դեմ խաղում խաղադաշտ է դուրս եկել «գայլերի» մեկնարկային կազմում և դաշտում է մնացել 90 րոպե։ 2017 թվականի սեպտեմբերի 30-ին պրոֆեսիոնալ կարիերայում խփել է առաջին գոլը։ Դա տեղի է ունեցել «Վուլվերհեմփթոն» - «Բերտոն Ալբիոն» խաղում, որն ավարտվել է 4:0 հաշվով՝ հօգուտ «գայլերի»։ Մրցաշրջանի արդյունքներով «Վինգարե» ակումբը դարձել է Չեմպիոնշիփի հաղթող և իրավունք է ստացել հաջորդ տարի հանդես գալ Պրեմիեր Լիգայում: Ֆուտբոլիստը բոլոր մրցաշարերում մասնակցել է «Վուլվերհեմփթոնի» 13 հանդիպման։

2018 թվականի հունիսի 30-ին «Վուլվերհեմփթոնը» պաշտոնապես հայտարարել է մշտական հիմունքներով պայմանագրի ստորագրման մասին։ Գործարքի գումարը պաշտոնապես չի հրապարակվել, իսկ ֆուտբոլիստն անգլիական ակումբի հետ կնքել է հնգամյա պայմանագիր։ Ջոնաթան Կաստրոյի հետ «գայլերի» հետագա պայմանագրի ստորագրումը նշանակում էր, որ նա ավելի հաճախ կխաղա պահեստային կազմում, սակայն 2018/19 մրցաշրջանում պորտուգալացին, այնուամենայնիվ, ԱՊԼ-ում մասնակցել է թիմի 17 հանդիպման:

2019 թվականի հուլիսի 25-ին նորամուտն է նշել եվրագավաթային մրցաշարերում: Դա տեղի է ունեցել «Վուլվերհեմփթոնի» կազմում Եվրոպայի լիգայում «Կրուսեյդերսի» դեմ հաղթական խաղում (2:0), ընդ որում կարողացել է աչքի ընկնել խփած գոլով։ Ընդհանուր առմամբ 2019/20 մրցաշրջանում մասնակցել է «Վուլվերհեմփթոնի» 32 խաղի, այդ թվում՝ Եվրոպայի լիգայի 13 խաղի:

2020 թվականի հոկտեմբերի 5-ին վարձավճարով տեղափոխվել է հունական «Օլիմպիակոս», սակայն կարիերան Հունաստանում, մեծ մասամբ վնասվածքների պատճառով, անհաջող է դասավորվել, չի կարողացել տեղ գրավել թիմի մեկնարկային կազմում և վարձավճարով տեղափոխվել է պորտուգալական «Ֆամիլիկան», որի կազմում 2019/20 մրցաշրջանի երկրորդ կեսում մասնակցել է 20 հանդիպման։

2021 թվականի հուլիսի 9-ին Լիսաբոնի «Սպորտինգը» հայտարարել է իր սանին մեկ տարվա վարձակալության իրավունքով հետգնման իրավունքով վերադարձնելու մասին։ 2021/22 մրցաշրջանում մասնակցել է «առյուծների» 18 հանդիպման բոլոր մրցաշարերում, որից հետո 2022 թվականի հուլիսի 1-ին պորտուգալական ակումբը ֆուտբոլիստին գնել է «Վուլվերհեմփթոնից»։

2022 թվականի հուլիսի 27-ին տեղափոխության մասին պաշտոնապես հայտարարել է անգլիական «Էվերթոն» ֆուտբոլային ակումբը։ 2022 թվականի օգոստոսի 6-ին նորամուտն է նշել նոր ակումբում՝ 2022/23 մրցաշրջանի առաջին տուրի՝ «Չելսիի» դեմ խաղում (0:1), երբ փոխարինման է դուրս եկել հանդիպման 70-րդ րոպեին։

## Կարիերա հավաքականում
Խաղացել է Պորտուգալիայի բոլոր տարիքի տարբեր պատանեկան թիմերում։ Մինչև 16 տարեկանների հավաքականի հիմնական ձախ պաշտպանն էր: Պորտուգալիայի մինչև 17 տարեկանների հավաքականի հետ դարձել է 2016 թվականի Եվրոպայի չեմպիոն: Մրցաշարում անցկացրել է բոլոր հինգ հանդիպումները։

## Ելույթների վիճակագրություն
### Ակումբային

## Ձեռքբերումներ
### Թիմային
**«Վուլվերհեմփթոն Ուոնդերերս»**

* Չեմպիոնշիփի հաղթող՝ 2017/18

**«Օլիմպիակոս»**

* Հունաստանի չեմպիոն՝ 2020/21

**«Սպորտինգ»**

* Պորտուգալիայի սուպերգավաթի գավաթակիր՝ 2021
* Պորտուգալիայի լիգայի գավաթի գավաթակիր՝ 2021/22

**Պորտուգալիայի հավաքական (Մ-17)**

* Մինչև 17 տարեկան ֆուտբոլիստների Եվրոպայի չեմպիոն՝ 2016

**Պորտուգալիայի հավաքական (Մ-19)**

* Մինչև 19 տարեկան ֆուտբոլիստների Եվրոպայի չեմպիոն՝ 2018

## Ծանոթագրություններ

## Արտաքին հղումներ
* Профиль футболиста на официальном сайте «Эвертона»
* Профиль футболиста на сайте Португальской футбольной федерации

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բելենենսիշի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Լեգիայի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Ֆամալիկանի ֆուտբոլիստներ
Կատեգորիա:Տղամարդկանց ֆուտբոլի պաշտպաններ